CELEX: 52020DP0311
Language: hu
Date: 2020-11-24 00:00:00
Title: Az Európai Parlament 2020. november 24-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (N9-0055/2020 – C9-0331/2020 – 2020/0805(NLE))

2021.10.20.   
            
            
               HU
            
            
               Az Európai Unió Hivatalos Lapja
            
            
               C 425/164
            
         
      P9_TA(2020)0311
      Frank Eldersonnak az Európai Központi Bank igazgatósági tagjává történő kinevezése
      Az Európai Parlament 2020. november 24-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (N9-0055/2020 – C9-0331/2020 – 2020/0805(NLE))
      (Konzultáció)
      (2021/C 425/22)
      
         Az Európai Parlament,
      
                  —
               
               
                  tekintettel a Tanács 2020. október 9-i ajánlására (N9-0055/2020) (1),
               
            
                  —
               
               
                  tekintettel az Európai Unió működéséről szóló szerződés 283. cikke (2) bekezdésének második albekezdésére, amelynek megfelelően az Európai Tanács konzultált a Parlamenttel (C9-0331/2020),
               
            
                  —
               
               
                  tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására (2),
               
            
                  —
               
               
                  tekintettel az Európai Központi Bank elnökének kinevezéséről szóló tanácsi ajánlásról szóló, 2019. szeptember 17-i határozatára (3),
               
            
                  —
               
               
                  tekintettel az Európai Központi Bank Igazgatósága két tagjának kinevezéséről szóló tanácsi ajánlásokról szóló, 2019. december 17-i határozataira (4),
               
            
                  —
               
               
                  tekintettel eljárási szabályzata 130. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0218/2020),
               
            
                  A.
               
               
                  mivel az Európai Tanács 2020. október 14-i levelében konzultált az Európai Parlamenttel Frank Eldersonnak 2020. december 15-től, nyolcéves hivatali időre az Európai Központi Bank igazgatósági tagjává történő kinevezéséről;
               
            
                  B.
               
               
                  mivel a Parlament Gazdasági és Monetáris Bizottsága értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az Európai Központi Banknak a Szerződés 130. cikkéből következő teljes függetlensége követelménye szempontjából – a javasolt jelölt képességeit; mivel ezen értékelés keretében a bizottság megkapta a jelölt önéletrajzát és a neki küldött írásbeli kérdőívre adott válaszait;
               
            
                  C.
               
               
                  mivel a bizottság a továbbiakban – 2020. november 9-én – meghallgatta a jelöltet, aki a meghallgatáson nyitóbeszédet tartott, majd válaszolt a bizottság tagjai által feltett kérdésekre;
               
            
                  D.
               
               
                  mivel az Európai Központi Bank Kormányzótanácsa az Európai Központi Bank Igazgatóságának tagjaiból és azon tagállamok nemzeti központi bankjainak 19 elnökéből áll, amelyek pénzneme az euró; mivel ez utóbbiak eddig mind férfiak;
               
            
                  E.
               
               
                  mivel a Parlament többször hangot adott elégedetlenségének az Európai Központi Bank Igazgatósága tagjainak kinevezési eljárásával kapcsolatban, és e tekintetben az eljárások javítására szólított fel; mivel a Parlament kérte, hogy kellő időben kapja meg az előválogatott jelöltek legalább két nevet tartalmazó, a nemek közötti egyensúlynak eleget tevő listáját;
               
            
                  F.
               
               
                  mivel a Parlament 2019. szeptember 17-én kedvező véleményt adott a Tanács azon ajánlásáról, hogy Christine Lagarde-ot nevezzék ki az Európai Központi Bank első női elnökévé;
               
            
                  G.
               
               
                  mivel a Parlament 2019. december 17-én kedvező véleményt nyilvánított Fabio Panettának és Isabel Schnabelnek az Európai Központi Bank igazgatósági tagjává történő kinevezésére irányuló tanácsi ajánlásokról;
               
            
                  H.
               
               
                  mivel a nők továbbra is alulreprezentáltak az Európai Központi Bank Kormányzótanácsában; mivel a Parlament sajnálatát fejezi ki amiatt, hogy a tagállamok nem vették komolyan a fenti kérést, és mivel felszólítja a nemzeti és uniós intézményeket, hogy a következő jelölések során aktívan törekedjenek a nemek közötti egyensúly elérésére;
               
            
               
                  I.
               
               
                  mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
               
            
               
                  1.
               
               
                  kedvező véleményt nyilvánít a Frank Eldersonnak az Európai Központi Bank igazgatósági tagjává történő kinevezésére irányuló tanácsi ajánlásról;
               
            
               
                  2.
               
               
                  utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányának.
               
            
         (1)  HL C 338., 2020.10.12., 2. o.
      
      
         (2)  Elfogadott szövegek, P8_TA(2019)0211.
      
         (3)  Elfogadott szövegek, P9_TA(2019)0008.
      
         (4)  Elfogadott szövegek, P9_TA(2019)0093 és P9_TA(2019)0094.